Heildarafli íslenska flotans eftir 3 mánuði fiskveiðiársins 2019 / 2020 , frá 1. september 2019 til 30. nóvember 2019 , nam um 270 þúsund tonnum upp úr sjó . Til samanburðar var aflinn á sama tímabili í fyrra rúm 319 þúsund tonn . Þetta er samdráttur í heildarafla sem nemur um 15% eða um 49 þúsund tonnum . Botnfiskur Á fyrstu 3 mánuðum fiskveiðiársins veiddu íslensk skip 2.392 tonnum minna af þorski en á fyrra ári . Ýsuaflinn minnkaði um rúm 1 þúsund tonn á milli ára . Heildaraflinn í botnfiski á þessu tímabili er rúm 120 þúsund tonn upp úr sjó samanborið við rúm 132 þúsund tonn á sama tímabili í fyrra . Þetta er samdráttur í botnfiskveiðum upp á 9,11% . Uppsjávarfiskur Á fyrstu 3 mánuðum fiskveiðiársins nam uppsjávarafli íslenskra skipa um 146 þúsund tonnum . Það er tæplega 38 þúsund tonnum eða rúmum 28,5% minni afli en á sama tímabili á síðasta fiskveiðiári . Milli ára varð aukning á veiði í síld , en mikill samdráttur var á veiðum í makríl og kolmunna á milli ára , eða rúm 38 þúsund tonn í makríl og tæp 9 þúsund ton í kolmunna . Afli íslenskra skipa í skel - og krabbadýrum á þessum 3 mánuðum fiskveiðiársins jókst um 633 tonn á milli ára , sem samsvarar 19% aukningu . Enn hafa veiðar á sæbjúgum verið að aukast milli ára en frekar hefur dregið úr veiðum á öðrum tegundum . Nýting aflamarks - og krókaaflamarksbáta á aflaheimildum í þorski og ýsu Á fyrstu 3 mánuðum fiskveiðiársins höfðu aflamarksskip nýtt um 26,3% af aflaheimildum sínum í þorski ( er þá tekið tillit til flutnings heimilda frá fyrra fiskveiðiári , sérstakra úthlutana auk almennrar úthlutunar á grundvelli aflahlutdeildar ) . Á fyrra fiskveiðiári var þetta hlutfall 28,7% . Þorskafli aflamarksskipa til kvóta á þessum hluta fiskveiðiársins nam tæpum 48 þúsund tonnum . Þegar litið er til aflamarks í ýsu á sama tímabili þá hafa aflamarksskip nýtt rúm 25,5% ýsukvótans samanborið við rúm 20,5% á fyrra ári . Í heildina þá hafa aflamarksbátar notað rúm 24,6% af heildaraflamarki sínu fyrir yfirstandandi fiskveiðiár samanborið við rúm 28,8% á fyrra ári . Krókaaflamarksbátar hafa nýtt tæp 23,2% af aflaheimildum sínum í þorski ( er þá tekið tillit til flutnings heimilda frá fyrra fiskveiðiári , sérstakra úthlutana auk almennrar úthlutunar á grundvelli aflahlutdeildar ) . Á fyrra fiskveiðiári var þetta hlutfall rúm 22,6% . Þorskaflinn hjá þeim var kominn í tæp 10 þúsund tonn í ár , á sama tíma í fyrra var aflinn tæplega 9 þúsund tonn . Afli krókaaflamarksbáta í ýsu reyndust tæp 3 þúsund tonn á fyrstu 3 mánuðum fiskveiðiársins og hafa þeir þá nýtt 44,8% krókaaflamarksins í ýsu en í fyrra höfðu þeir notað 35,5% . Í heildina þá hafa krókaaflamarksbátar notað 24,4% af heildar-aflamarki sínu fyrir yfirstandandi fiskveiðiár samanborið við um 23,10% á fyrra ári .